চিলি জাতীয় পেশাদার ফুটবল অ্যাসোসিয়েশন
চিলি জাতীয় পেশাদার ফুটবল অ্যাসোসিয়েশন (স্পেনীয়: Asociación Nacional de Fútbol Profesional, ইংরেজি: Chile National Association of Professional Football; এছাড়াও সংক্ষেপে এএনএফপি নামে পরিচিত) হচ্ছে চিলির পেশাদার ফুটবলের নিয়ন্ত্রক সংস্থা। এই সংস্থাটি ১৯৮৭ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি সিএফএফ-এর সদস্যপদ লাভ করে। এই সংস্থার সদর দপ্তর চিলির রাজধানী সান্তিয়াগোতে অবস্থিত। এই সংস্থাটি চিলীয় প্রিমেরা দিবিসিওন, চিলীয় প্রিমেরা দিবিসিওন বি-এর মতো প্রতিযোগিতার সকল কার্যক্রম পরিচালনা করে। বর্তমানে চিলি জাতীয় পেশাদার ফুটবল অ্যাসোসিয়েশনের সভাপতির দায়িত্ব পালন করছেন পাবলো মিলাদ আবুসলেমে।